Stratovarius - Distant Skies Tab Online | UG Plus @ Ultimate-Guitar.com
Easiest way to learn “Distant Skies ”
“Distant Skies ” by Stratovarius
To play “Distant Skies ” start Tab Pro Free trial Man gevang wat glo vriendin, gesin en eie ouers skiet | Netwerk24
28 Januarie 2019 12:04
Die polisie in Warsaw in die Amerikaanse deelstaat Virginië het Sondag ’n man aangekeer nadat hy vermoedelik die vorige dag eers sy vriendin, haar pa en broer, en daarna sy eie ouers doodgeskiet het.
Dakota Theriot (21) wat daarvan verdink word dat hy vyf mense vermoor het. Foto: Reuters
USA Today berig Dakota Theriot (21) is by sy ouma se huis aangekeer, 16 uur se ry van waar hy na bewering Billy Ernest (43), Tanner Ernest (17) en Summer Ernest (20) in hul blyplek in ’n karavaanpark in Livingston in die Amerikaanse deelstaat Louisiana doodgeskiet het.
Twee jonger kinders in die gesin het na ’n buurvrou gevlug en is ongedeerd, berig die BBC.
Hy het met ’n gesteelde motor 40 km tot by sy ouers se huis in Gonzales gery, waar hy hulle doodgeskiet het.
Elizabeth en Keith Theriot (albei 51), is kort daarna in die hospitaal dood. Sy pa het volgens die polisie sy seun as die skieter geïdentifiseer.
Theriot het glo by die Ernests gewoon nadat sy ouers hom ’n paar weke gelede gevra het om te trek.
Volgens aanvanklike inligting was Theriot en Summer in ’n verhouding.
Die ouma het die polisie in Virginië gevra om te gaan kyk of dit veilig is vir haar om na haar huis terug te keer, nadat sy Saterdag uit vrees vir haar kleinseun in ’n hotel gaan oornag het.
Die polisie was reeds daar toe Theriot opdaag. Hy het volgens die polisie aangery gekom met ’n vuurwapen in sy hand en sy arm by die venster uit, maar het homself daarna aan die polisie oorgegee.
Meer oor: Warsaw | Gesinsmoord | Moord
Man (21) skiet 5 dood, insluitend sy ouers